section_heading: Objašnjenje
paragraph_text: Količina svjetlosti koju točkasti izvor svjetlosti šalje (emitira) u prostor u svim pravcima u jednoj sekundi, naziva se svjetlosni tok ili luminacijski fluks. Opkolimo li točkasti izvor svjetlosti jakosti 1 kandele (cd) kuglom promjera 1 metar (m), onda je količina svjetlosti što prolazi kroz 1 m<sup>2</sup> kugle mjerna jedinica za svjetlosni tok i zove se 1 lumen (lm). Prostorni kut koji pripada ploštini od 1 m<sup>2</sup> je jedinični prostorni kut i zove se steradijan (sr). Budući da je ploština kugle 4r<sup>2</sup>π, to je ploština jedinične kugle (r = 1 m) jednaka 4π ili 12,57 m<sup>2</sup>. Znači kugla polumjera 1 m ima 12,57 steradijana. Prema tome možemo reći: 1 lumen je onaj svjetlosni tok koji daje točkasti izvor svjetlosti od 1 kandele u prostorni kut od 1 steradijana.